Ja nüüd varrastest. Mõnele meeldib kududa sukkavarrastega, mulle eriti mitte. Õnneks on olemas 40 cm tamiiliga  ringvardad. Nüüd küsimus on selles, kas puu, metall või veel midagi. Jällegi on asi individuaalne. Tean selliseid, kes koovad mohääri ainult bambusega, teised jälle ainult metalliga. Kui mohäär on ilma "seltsiliseta", siis koon puu- või plastikvardaga (meil müüakse Pony vardaid, mis on läbipaistvast ja hästi kergest plastikust). Antud juhul on aga "seltsiliseks" polüamiidiniit. Tavaliselt on mul üht vardanumbrit mitu pikkust. Kõige lühemad 40 cm vardad 4,5 mm olid mul ainult teflonist. Sain hakkama, aga tundus,  et metall oleks õigem. Läksingi Karnaluksi ja hankisin metallvardad, hoopis teine tunne. Loodan, et teine varrukas läheb kiriemini.